open-index/open-wikipedia-markdown huggingface dataset:
ערן זילברברג

**ערן זילברברג** (נולד ב-1 בנובמבר 1969) הוא בסיסט, יוצר ומפיק ישראלי.

## השכלה מוזיקלית
זילברברג החל את הכשרתו כמוזיקאי בשנת 1978 בקונסרבטוריון גבעתיים, שם למד עד שנת 1985. בין השאר למד כינור ממורים כמו ולריה (ולי) בלוטנר וורה ויידמן, תאוריה של המוזיקה מצבי צרי ועוד. בין השנים 1983–1987 במגמת מוזיקה בבית הספר התיכון תלמה ילין והתמחה ככנר. במהלך לימודיו ביקש להחליף את תחום התמחותו לבס, כלי אותו למד אצל המורה קרלוס בן ארי. הבקשה נחשבה יוצאת דופן, אך זכתה לתמיכת צוות בית הספר. זילברברג היה התלמיד השני בהיסטוריה של בית הספר שניגש לרסיטל ג'אז לבגרות (הראשון היה אריה וולניץ, לימים ראש מגמת הבס בבית הספר רימון), מה שהוביל בהמשך להקמת מגמת הג'אז בתלמה ילין.

כשנה לאחר המעבר לבס, ובעקבות מחסור בנגן קונטרבס בתזמורת הסימפונית של בית הספר, החל זילברברג לנגן גם בכלי זה, וחזר לנגן מוזיקה קלאסית. בין השנים 1986–1996 למד לנגן בקונטרבס אצל אלי מגן, שניגן באותה תקופה בתזמורת הפילהרמונית הישראלית.

## שירות צבאי
זילברברג שירת כבסיסט במספר להקות צבאיות, בין השאר בלהקת פיקוד הצפון, יחד עם אחינועם ניני, איילת זורר ודני שטג; צוות הווי חינוך עם אורי בנאי וערן מיטלמן; ובצוות הווי הנח"ל, שם שירת עם דנה ברגר, אורי הוכמן ותומר שרון.

## קריירה מקצועית
### מוזיקה קלאסית
בין השנים 1997-1991 ניגן זילברברג בתזמורת הפילהרמונית הישראלית הצעירה, מתוכן שלוש שנים כנגן קונטרבס ראשון מוביל. לאחר מכן ניגן כשנתיים נוספות בקאמרטה רמת השרון. במקביל שימש כנגן קונטרבס מחליף בתזמורות רבות בישראל, כמו גם בתיאטראות "הבימה" ו"הקאמרי", במחזות זמר כמו "כנר על הגג" ו"כמעט נורמלי".

### כבסיסט
זילברברג שימש כבסיסט במספר רב של הפקות. בין השנים 1991–1993 ניגן עם איריס ועופר פורטוגלי, וב-1992 הצטרף ללהקת איזי והפתולוגים.

בין השנים 1994–1999 ניגן זילברברג בלהקת הבית של התוכנית "בשידור חי עם דן שילון".

משנת 1998 משמש זילברברג כבסיסט הקבוע בלהקת ההופעות של הזמר אייל גולן. ב-2008 כתב והלחין את השיר "עולם מושלם" אותו ביצע גולן באלבום "הוזה אותך מולי".

בשנת 2001 יצא לאור אלבומה הראשון של להקת "טקסי" (במקור "זילברבנד"), אותה הקים זילברברג בשנות ה-90. זילברברג החליט לשנות את שם הלהקה מ"זילברבנד" ל"טקסי" משיקולים מסחריים.

זילברברג עבד כבסיסט מלווה עם שורה ארוכה של אומנים נוספים, בין השאר ירמי קפלן, דני רובס, דני סנדרסון, עדי רן, זהבה בן, יותם שכטר, זאב טנא.

### הפקות ועיבודים
בין השאר הפיק את האלבום "הכל במקום" של זאב טנא (1998), "לרע ולטוב" של ירמי קפלן (1998), "טקסי" של להקת טקסי (2001) ואת "פרויקט המרה השחורה" של איזי והפתולוגים (2004). בשנת 2003 הקים זילברברג את אולפן "The Bridge", ובו הוא עובד כמפיק מוזיקלי.

בנוסף ביצע עיבודי מיתרים באלבומים של אומנים כמו נורית גלרון ("המקום ההוא", 1997), יותם שכטר ("Undo 1997"), שרית חדד ועוד.

## חיים אישיים
זילברברג מתגורר ברמת גן, נשוי לשרית ואב לשניים.

## קישורים חיצוניים

## הערות שוליים

קטגוריה:בוגרי תלמה ילין
קטגוריה:בסיסטים ישראלים
קטגוריה:חברי להקת הנח"ל
קטגוריה:חברי להקת חיל החינוך
קטגוריה:חברי להקת פיקוד הצפון
קטגוריה:נגני קונטרבס
קטגוריה:נגנים בתזמורת הפילהרמונית הישראלית הצעירה
קטגוריה:ישראלים שנולדו ב-1969
יחסי הוותיקן–שוודיה

**יחסי הכס הקדוש–שוודיה** הם היחסים הדו-צדדיים בין הוותיקן לשוודיה.

## סקירה כללית
שוודיה הייתה ממלכה נוצרית קתולית עד לתקופת הרפורמציה הפרוטסטנטית. בשנת 1982 כוננה שוודיה יחסים דיפלומטיים עם הכס הקדוש, לאחר הפסקה בת 450 שנים. בשנת 1986 פתחה שוודיה שגרירות ברומא, אולם היא נסגרה בשנת 2001, וכיום היא מיוצגת באמצעות שגריר שאינו תושב השוכן בסטוקהולם. בשנת 2002 הועבר הנונציו האפוסטולי ששכן בקופנהגן שבדנמרק לשוודיה, והוא מייצג גם את דנמרק, פינלנד, איסלנד ונורווגיה.

## נציגויות דיפלומטיות
* שוודיה מיוצגת בוותיקן באמצעות שגריר שאינו תושב השוכן בסטוקהולם.
* הוותיקן מחזיק בשוודיה נונציו אפוסטולי בסטוקהולם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרסי הווידאו קליפים של MTV לשנת 2017

טקס פרסי הווידאו קליפים של MTV 2017 התקיים ב-27 באוגוסט 2017, באולם הספורט הפורום שבאינגלווד, אשר מכבד את הקליפים אשר יצאו לאור בין 25 ביוני 2016 ל-23 ביוני 2017. הטקס הונחה על ידי קייטי פרי, הטקס ה-34 הוזרם בשידור חי מהאולם בפעם השנייה. בטקס זה, הזמרת והיוצרת האמריקאית טיילור סוויפט הקרינה לראשונה את הווידאו קליפ החדש שלה לשיר "Look What You Made Me Do" בזמן שידור הטקס. ליל יאכטי הנחה את קדם הטקס יחד עם טרנס ג'יי, ולנרד לארי.

ביחס לשנה הקודמת, כמות הצפיות שהיה לטקס ירד משמעותית עם 6.5 מיליון אנשים בטקס ל-5.68 מיליון אנשים שצפו בטקס לשנת 2017, מה שהופך זאת לטקס הפחות נצפה ביותר משנת 1994.

הטקס היה ידוע בעיקר במהלך נאומתה של פינק לאחר זכייתה בפרס החלוציות ע"ש מייקל ג'קסון, פִינק שיבחה את הסגנון האנדרוגיני. בנאום מעצים שבו שיתפה סיפור אישי על בתה בת ה־6, וילואו. היא הציגה מצגת פאוורפוינט עם תמונות של אמנים כמו מייקל ג'קסון, דייוויד בואי, פרדי מרקורי ופרינס, כדי להראות לבתה דוגמאות של אמנים אנדרוגניים שהיו נאמנים לעצמם, למרות הביקורת שספגו. מגזין בילבורד הכליל את הרגע זה כחלק מהרגעים הבלתי נשכחים לשנת 2017.

## הופעות

## זכיות ומועמדויות
רשימת המועמדים נחשפה ב-25 ביולי 2017. MTV המשיכה לבטל קטגוריות פרסים לפי מגדר, כפי שעשו בטקס פרסי הסרטים והטלוויזיה של MTV לשנת 2017. פרסי הקליפ הטוב ביותר של אישה וגבר הוחלפו בקטגוריה אחת, אמן השנה. קנדריק לאמאר הוביל את רשימת המועמדים עם שמונה מועמדויות, בעוד שקייטי פרי, דה ויקנד ודי ג'יי חאלד קיבלו חמש מועמדויות כל אחד. המועמדים לקטגוריית שיר הקיץ הוכרזו ב-22 באוגוסט 2017. הזכיות רשומות בטקסט **מודגש**.

## קישורים חיצוניים

## הערות שוליים

קטגוריה:פרסי הווידאו קליפים של MTV
קטגוריה:2017 בארצות הברית
ווידאו קליפים של MTV
גירוש שבעה שדים ממרים המגדלית

[ממוזער|גירוש שדים ממרים המגדלית ( 548) מאת [פאולו ורונזה]]
**גירוש שבעה שדים ממרים המגדלית** הוא אחד מהנסים של ישו בברית החדשה. מרים המגדלית נחשבת לדמות חשובה שליוותה את ישו במהלך השנים בהם פעל בבשורה. אין בבשורות תיאורים בהם תואר כיצד ביצע ישו את גירוש השדים ממרים. אולם בשני מקומות, בבשורת מרקוס ט"ז: 9 ובבשורת לוקס ח': 2, מתואר שישו אכן גירש שבעה שדים ממרים המגדלית.

## ציטוט מהברית החדשה

## מגדלא
במקורות מתקופת בית שני מופיעה העיר מגדלא בשם טריכיי. פירוש המילה "טריכיי" ביוונית הוא "מקום המלחת הדגים". יוסף בן מתתיהו (יוספוס פלאביוס) מכנה בשם זה עיר קדומה ששכנה לחוף הכנרת, בקצה הדרומי של בקעת גינוסר, המזוהה היום על ידי החוקרים עם "מגדל", "מגדלא" או "מגדל נוניא" (בארמית, מגדל הדגים). מגדלא היא מקום הולדתה של מרים המגדלית, היא מריה מגדלנה,

## פרשנות
במאה הראשונה האמינו כי השדים היו הגורמים למחלות גופניות ומחלות נפש. חוקר הנצרות הקדומה ברוס צ'ילטון, מביע סברה כי ציון מספר השדים שהם "שבעה", עשוי להצביע על כך שמרים נאלצה לעבור *שבעה גירושי שדים שונים*, לאורך תקופה ארוכה, כנראה כביכול ששש הראשונות לא הצליחו באופן חלקי או לחלוטין. סברה זו אינה מתאימה לשאר נסי גירוש השדים על ידי ישו, שבהם עלה בידיו לגרש שדים כהרף עין, אך ורק מעצם גערתו בהם. חוקר הברית החדשה והיסטוריון הנצרות הקדומה בארט ד 'ארמן, טוען כי המספר שבע עשוי להיות סמלי בלבד, שכן, במסורת היהודית, שבע הוא מספר השלמות. כך שלמעשה יש להבין שאחיזתם של שבעה שדים במרים המגדלית מביעה בעצם את העובדה שהיא עונתה וסבלה קשות מאחיזתם של שבעת השדים. היא ללא ספק סבלה מאוד מטראומות גופניות ורגשיות קשות.

כתוצאה מכך, נאמנותה, אמונתה, אהבתה והתמסרותה לישו נבעה מהמזור שישו הביא לה. מרים המגדלית מוזכרת בברית החדשה כ-14 פעמים (מתי כ"ז 56, 61, כ"ח 1; מרקוס ט"ו 40, 47, ט"ז 1, 9, ח' 2; לוקס כ"ד 10; יוחנן י"ט 25, כ' 1, 11, 16, 18) ). אין לנו תיאורים בבשורות של האופן שבו גירש ישו את השדים ממרים המגדלית.

מרים צוינה בבשורות כאחת הנשים שתמכו כלכלית בשירות הבשורה של ישו, ייתכן והיא הייתה אמידה או עשירה יחסית. המקומות שבהם היא ושאר הנשים מוזכרות לאורך הבשורות מעידות על היותן חיוניות לפעילותו של ישו. העובדה שמרים המגדלית מופיעה תמיד כדמות נשית ראשונה, בכל פעם שהיא מופיעה בבשורות הסינופטיות בקבוצת נשים, מעידה שהיא נתפסה כחשובה מכולן.

## ראו גם
* ישו
* הנסים של ישו
* מרים המגדלית
* משלי ישו
* הברית החדשה
* הבשורות
* מגדלא

## הערות שוליים

קטגוריה:יהודי תקופת בית שני
קטגוריה:נסים בנצרות
קטגוריה:ישו
קטגוריה:הברית החדשה
נקודת קובאדין

**נקודת קובאדין** (באנגלית: **Kubadin Point**; בבולגרית: **нос Kubadin**) היא לשון יבשה בחוף הדרום מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

לשון היבשה מכוסה קרח.

הנקודה מהווה את הקצה הדרום-מערבי של הכניסה למפרצון לינבו.

הנקודה ממוקמת 6.9 קילומטרים דרומית - מערבית מכף סמית'; 10 קילומטרים צפונית - מזרחית מנקודת סרדץ; ו-2.9 קילומטרים דרום-מזרחית מהר כריסטי.

## היסטוריה
### גילוי ומיפוי הנקודה

הנקודה מופתה על ידי סוקרים בולגריים בשנת 2009, ובשנת 2010.

### מקור השם

הנקודה נקראת על שם הכפר קובאדין שבדרום בולגריה.

## לקריאה נוספת

* הגאזט האנטארקטי הבולגרי 

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים
* נקודת קובאדין באתר הגאזט האנטארקטי של ממשלת אוסטרליה
* נקודת קובאדין באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הנקודה, תוך סימון אתרים נוספים באזור באתר copernix

## הערות שוליים

קובאדין
קובאדין
קארל אנדרסון

**צ'אד אלגרה** (באנגלית: **Chad Allegra**; נולד ב-18 בינואר 1980) הידוע יותר בשם הבמה שלו, **קארל אנדרסון** הוא מתאבק אמריקאי, הידוע מתקופתו בארגון ההיאבקות WWE.

אנדרסון הוא מתאבק בעל קריירת זוגות עתירה בתארים בעיקר בארגון ההיאבקות היפני New Japan Pro-Wrestling NJPW, שבו היה ארבע פעמים אלוף הזוגות של IWGP. תקופת הכהונה הראשונה שלו כאלוף הזוגות היא הארוכה ביותר ובעלת מספר ההגנות הרב ביותר, כשעשה זאת ביחד עם ברנרד הענק. אנדרסון וברנרד החזיקו גם באליפות הזוגות של GHC של ארגון ההיאבקות Pro Wrestling Noah ואף נבחרו לצמד השנה של מגזין ההיאבקות Wrestling Observer Newsletter לשנת 2011. אנדרסון הוא אחד ממייסדי קבוצת הבולט קלאב ושלוש פעמים זוכה טורניר G1/ליגת הזוגות העולמית: הראשונה ביחד עם ברנרד בשנת 2009, השנייה עם הירוקי גוטו בשנת 2012 והאחרונה עם דוק גאלוס בשנת 2013. כמו כן, אנדרסון הופיע בארגון ההיאבקות Pro Wrestling Guerilla (PWG) בין השנים 2007 ל-2009.

אנדרסון העביר את רוב הקריירה שלו ביפן לפני שחתם על חוזה בארגון ההיאבקות WWE ביחד עם גאלוס בשנת 2016. ב-WWE, הוא זכה פעמיים באליפות הזוגות של Raw ביחד עם גאלוס. לעומת זאת, ב-15 באפריל 2020, אנדרסון וגאלוס שוחררו מה-WWE וכעבור שלושה חודשים חתמו על חוזה בארגון ההיאבקות Impact, שבו זכו באליפות הזוגות של אימפקט בחודש נובמבר.

## ביוגרפיה

אלגרה נולד ב-18 בינואר 1980 באשוויל, קרוליינה הצפונית. הוא קיבל מלגת בייסבול עבור לימודים באוניברסיטת מארס היל המקומית, מנגד, הוא ויתר על המלגה על מנת לפתח קריירה בענף ההיאבקות המקצועית. כדי להגשים מהלך זה, הוא עבר לסינסינטי, אוהיו והחל להתאמן בבית ספר להיאבקות תחת הדרכתו של לס טאצ'ר, אותו בית ספר שהיה מקושר לארגון ההיאבקות Heartland Wrestling Association (HWA).

## חיים אישיים

אלגרה נשוי לכריסטין בוי, וביחד יש להם ארבעה בנים.

## אליפויות והישגים

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-AEW
קטגוריה:מתאבקי Impact Wrestling
קטגוריה:אמריקאים שנולדו ב-1980
נקודת הרמס

**נקודת הרמס** (באנגלית: **Hermes Point**) היא ראש (לשון יבשה) המהווה את הקצה של מצוק היוצא מרכס מאונטרניר, באזור חוף בורכגרווינק של ארץ ויקטוריה, שבאנטארקטיקה.

הנקודת ממוקמת בנקודת ההתמזגות בין קרחון אייסברייקר וקרחון פיצג'רלד.

## היסטוריה
### גילוי ומיפוי הנקודה

הנקודה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראת על שמו של אגוסטיב א. הרמס, ג'וניור (.Agustive A. Hermes, Jr), מצי ארצות הברית, שהיה מכונאי תעופה בשדה התעופה ויליאמס (Williams Field), שבמצר מקמרדו, במהלך מבצע דיפ פריז של צי ארצות הברית, בשנים 1967 ו- 1968.

## קישורים חיצוניים
* נקודת הרמס באתר הסקר הגאולוגי של ארצות הברית
* נקודת הרמס באתר הגאזט האנטארקטי של ממשלת אוסטרליה
* נקודת הרמס באתר הגאזט האנטארקטי המשווה SCAR של ממשלת אוסטרליה
* נקודת הרמס באתר mindat

## הערות שוליים

הרמס
הרמס
עיני החתול

**עיני החתול** (בצרפתית: **Les Yeux du chat**) הוא קומיקס פסיכולוגי ומתעתע, שנכתב בידיי הקולנוען אלחנדרו חודורובסקי ואוייר בידיי האמן ז'אן ז'ירו. זהו אחד מהקומיקסים העמוקים שיצרו השניים, ויש שראו בו אף מטריד. הוא יצא גם כספר על ידי הוצאת הקומיקס Les Humanoïdes Associés של ז'ירו בצרפת ועל ידי חברת הבת האמריקנית שלה בארצות הברית.

הקומיקס עוסק בנער עיוור וקירח החי בעיר שוממת לחלוטין מאנשים ונטושה, אשר שולח את ספק נשר ספק עיט המחמד שלו כדי שיימצא לו עיניים חדשות. תוך תיאור מבחיל של האירועים בצורה גורסת, מפורטת ומבהילה, נשר המחמד עוקר את עיניו של חתול רחוב בודד ומביא אותם לאדונו. הנער אסיר תודה על העיניים החדשות שלו אך עד מהרה הוא משתוקק לעיניים חדות יותר ואנושיות יותר. הוא שולח את הנשר שוב ושוב למצוא לו עיניים טובות יותר ומביע את תשוקתו המטרידה לעין אנושית.

הקומיקס נחשב על ידי רבים למפעים שבין יצירותיהם המשותפות של חודורובסקי וז'ירו, על גבול המחליא. האמן ז'אן ז'ירו והקולנוען אלחנדרו חודורובסקי נפגשו לראשונה על הסט של הסרט חולית של חודורובסקי, ניסיון להפיק גרסה מצולמת של הספר חולית אשר עלה בתוהו. על אף שהסרט נכשל ולא הסתיים, הוא פתח דלת לשיתופי פעולה אפשריים בין השניים. מעט שנים מאוחר יותר ערך חודורבסקי ישיבה עם חבריו ל'תנועת פאניק', קבוצה אשר הוקמה על מנת ליצור אמנות סוריאליסטית וכיאוטית כתגובה להפיכת הסוריאליזם למיינסטרים. במהלך סיעור מוחות שקיימו חשב חודורבסקי על הרעיון יוצא הדופן לקומיקס, ומיהר לגייס את ידידו ז'ירו לתפקיד האמן. על אף שלא היה זה הראשון, "עיני החתול" היה לקומיקס המצליח הראשון בקנה מידה עולמי שנוצר ביצירה משותפת בין הקולנוען והקומיקסאי. עם זאת, הקומיקס המשותף הבא של הצמד, l'Incal, היה מצליח אף יותר.

מבחינה אמנותית, הקומיקס מותח את גבולות הגדרת הקומיקס עד לקיצם, וז'ירו (שאייר את הספר תחת שם העט "Moebius" אשר אפיין את הסגנון החדשני הנ"ל) השתמש במגוון רחב של פונקציות אשר היו חדשניות במדיום הקומיקס וחלקן לא היו בשימוש גם באף שלב מאוחר יותר, מה שהופך אותו לבלעדי. למשל, הקומיקס בנוי כך שבעמוד השמאלי של כל כפולת עמודים מופיעה האמנות, ללא מלל כלל ובסגנון מפורט באופן יוצא מן הכלל, ואילו בעמוד הימני מופיעים רק מספר משפטים בודדים לצד ציור הנער מצדו האחורי, עמוד בפני גבוה צר ואנכי, המחכה לשובו של הנשר. המשפטים לעיתים מתארים את דברי הנער ולעיתים עוסקים בנושאים שונים המרוחקים אך בו בזמן מתואמים עם העלילה. הקומיקס כולו, שאורכו הכולל הוא 54 עמודים, צבוע אך ורק בשחור וכתום, מה שמשרה אווירה קשה של אובך או עיוורון.

בשנת 2019, לאחר מותו של ז'ירו, הוחלט לפרסם מהדורה מחודשת של הספר לרגל חגיגות יום הולדתו ה-90 של חודורובסקי. הספר היה הראשון שיצא מתוך סדרת ספרים המאגדים את כל הקומיקס שפרסם הקולנוען המשך חייו בהוצאת Les Humanoïdes Associés, כמעט כולם משותפים לו ולז'ירו.

## לקריאה נוספת
* רוברט אלן נוישטד, **[https://books.google.co.il/books?id=xenI-7Qfo9YC&dq=Les+yeux+du+chat+Alejandro+jodorowsky&hl=iw&source=gbs_navlinks_s Con)fusing Signs and Postmodern Positions: Spanish American Performance, Experimental Writing, and the Critique of Political Confusion)]**, הוצאת Taylor & Francis, פריז 1999. ISBN 978-0-8153-3272-5, עמ' 125.

## קישורים חיצוניים
* מהדורה חלקית לקריאה ברשת, באתר גוגל ספרים

## הערות שוליים

קטגוריה:ז'אן ז'ירו
ראלי קרואטיה

**ראלי קרואטיה** הוא מרוץ ראלי בינלאומי המתקיים בסביבות העיר זאגרב, קרואטיה. המרוץ צפוי להפוך לחלק מאליפות העולם בראלי החל מעונת 2021. המרוץ התקיים לראשונה בשנת 1974. בין השנים 2007–2013 היה המרוץ חלק מאליפות אירופה בראלי.

## היסטוריה
המרוץ הראשון התקיים בשנת 1974 ונקרא דלתא ראלי. תוך שלוש שנים הפך המרוץ ממרוץ מקומי לחלק מהאליפות הארצית של יוגוסלביה. המרוץ זכה להכרה בינלאומית בשנת 1986, כשנכלל בתוכנית המרוצים השנתית של FIA. במרוץ השתתפו צוותים מאוסטריה, גרמניה וצ'כוסלובקיה. באותה שנה הוגשה בקשה ראשונה להפוך את המרוץ לחלק מאליפות אירופה בראלי.

המרוץ הלך וצבר פופולריות משנה לשנה ומספר המשתתפים גדל בהתמדה. גם המלחמות שאירעו במדינה, והובילו בסוף לפירוקה, לא פגעו בקיומו של המרוץ. בשנת 1995 קיבלו מארגני המרוץ את הציון המרבי שבעקבותיו נכלל המרוץ ברשימת המועמדים הסופית לאליפות האירופית. לקח 11 שנים נוספות עד שלבסוף המרוץ הפך לחלק מהאליפות. לקראת סוף שנת 2006 הוכרז כי המרוץ יהיה חלק מעונת 2007 באליפות. יוראג שבאלג', הקרואטי המקומי, ניצח את המרוץ הראשון. אחרי שני מרוצים נוספים שנערכו בסביבות העיר זאגרב, עבר המרוץ להתקיים באזור העיר רייקה, בשל סיבות כלכליות. בשנת 2013 הועבר המרוץ פעם נוספת, הפעם לאזור חצי האי איסטריה והעיר פורץ'.

## אליפות העולם בראלי
הרעיון לצרף את המרוץ לסבב אליפות העולם בראלי עלה לראשונה בשנת 2013. באוקטובר 2020 אישרה מועצת הספורט העולמית של FIA את הצטרפותו של הראלי ללוח המרוצים של עונת 2021. המרוץ התקיים כסבב השלישי של העונה. סבסטיאן אוז'ייה ניצח את המרוץ.

## רשימת מנצחים

## הערות שוליים

קטגוריה:אליפות העולם בראלי: מרוצים
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תחרויות ספורט בקרואטיה
מכתש בורקל

**מכתש בורקל** (באנגלית: **Burckle crater**) הוא מאפיין גאולוגי תת-ימי, שקוטרו הוא כ-29 ק"מ, הנמצא בדרום מערב האוקיינוס ההודי.

האקדמיה הרוסית למדעים ציינה את בורקל כמכתש פגיעה פוטנציאלי. *Holocene Impact Working Group* (HIWG) הציעה כי נוצר על ידי אירוע התנגשות של מטאוריט או שביט בקנה מידה גדול יחסית.

## תיאור
מכתש בורקל נמצא  מתחת לפני הים, בדרום האוקיינוס ההודי ().

המכתש התגלה ב-2006, באמצעות טריאנגולציה שביצעו חוקרי *Holocene Impact Working Group*, לאחר שהבחינו בקיומו של מבנה טריזי בדיונות בחופי אוסטרליה ובמדגסקר.

הגאולוגים ג'ודי בורז'ואה ור. וייס, ביצעו הדמיית צונאמי ממוחשבת, שלאחריה הטילו ספק כי תצורות הטריז נוצרו ממגה-צונאמי. תחת זאת טענו השניים כי המאפיינים תואמים יותר תהליך של שחיקת רוח..

## היווצרות
מכתש בורקל טרם תוארך על ידי תיארוך רדיומטרי של משקעיו. חוקרי *Holocene Impact Working Group* חושבים כי מכתש הפגיעה נוצר לפני כ-5000 שנה (כלומר, 3000-2800 לפנה"ס), במהלך עידן ההולוקן. החוקרים העלו את האפשרות שכוכב שביט שפגע, או שרידיו, פגע בקרקעית האוקיינוס.

הימצאות של גבישי קלציט יוצאי דופן, כדורי פחמן שקופים, שברי זכוכית מבזלת ומתכות מקומיות (ברזל טלורי  וניקל) דווחו ליד אזור המכתש. הפריטים שנמצאו קשורים לדברים שנוצרים לאחר פגיעה של כוכב שביט או לזרמי מים חמים. מי הים בעומק המכתש אינם רוויים מספיק ביחס לקלציט, ולכן השתמרו הגבישים.

## ראו גם
* מיתוסים של מבול

## לקריאה נוספת

* Abbott, D.H.; S.N. Martos; H.D. Elkinton; E.F. Bryant; V. Gusiakov, and D. Breger. 2006. Impact craters as sources of megatsunami generated chevron dunes. Geological Society of America Abstracts with Programs 38. 299. Accessed 2019-02-25.
* Abbott, D.H.; P. Gerard-Little; S. Costa, and D. Breger. 2009. Odd (CaCO3) from the Southwest Indian Ocean near Burckle Crater candidate; impact ejecta or hydrothermal precipitate?. Abstracts of Papers Submitted to the Lunar and Planetary Science Conference, Houston, Texas, abstract 2243 40. 1–2. Accessed 2019-02-25.
* Bourgeois, J., and R. Weiss. 2009. 'Chevrons' are not mega-tsunami deposits; a sedimentologic assessment. Geology 37. 403–406. Accessed 2019-02-25.
* Mikheeva, Anna. 2017. The Complete Catalog of the Earth's Impact structures, 1. Russian Academy of Sciences. Accessed 2019-04-02.
* Pinter, N., and S.E. Ishman. 2008. Impacts, mega-tsunami, and other extraordinary claims. GSA Today 18. 37–38. Accessed 2019-02-25.


## קישורים חיצוניים

* Anonymous (2009) ''Past Tsunamis?'' ''Contrary To Recent Hypothesis, 'Chevrons' Are Not Evidence Of Megatsunamis.'' ScienceDaily, April 30, 2009.
* Colvin, M. (2006) ''Researchers claim link between tsunamis and outer space."'' ABC News, Australia (Transcript of ABC interview with Ted Bryant) November 14, 2006.


## הערות שוליים

קטגוריה:האוקיינוס ההודי
קטגוריה:מכתשי פגיעה על כדור הארץ
אוראל גרינפלד

**אוראל גרינפלד** (נולד ב-21 באוגוסט 1981) הוא שופט כדורגל ישראלי, הישראלי הראשון שנכנס לדרג שופטי העילית של אופ"א.

## קריירה
[ממוזער|356x356 פיקסלים|אוראל גרינפלד (האמצעי), [2022]]
גרינפלד גדל בקריית ים, והצטרף לאיגוד השופטים הישראלי בשנת 1997, כשהיה בן 16. לאחר שירותו הצבאי בפלס"ר שריון התחיל שירות נוסף ביס"מ, אך פרש כשראה שקריירת השיפוט מתנגשת עם ההתקדמות ביחידה.

בעונת 2008/2009 החל לשפוט בליגת העל. בשנת 2010 עבר בהצטיינות קורס שופטים צעירים באירופה. בעונת 2018/2019 שפט לראשונה במסגרת ליגת האלופות, במשחק בשלב הבתים בין ריאל מדריד לוויקטוריה פלזן. מאז שפט מספר פעמים נוספות במסגרת ליגת האלופות.

החל מדצמבר 2019 משובץ גרינפלד בדרג העילית של התאחדות הכדורגל האירופית, שבו חברים 25 שופטים המנהלים את משחקי הליגה האירופית, ליגת האלופות, היורו והמונדיאל. הוא השופט הישראלי הראשון שנכנס לדרג זה. ב-23 בפברואר היה לשופט הישראלי הראשון שמנהל משחק בשמינית גמר ליגת האלופות, משחק בין לאציו לבאיירן מינכן.

ב-17 ביוני 2021 שפט משחק באליפות אירופה, היורו, בין הולנד לאוסטריה, והיה לשופט הישראלי הראשון בהיסטוריה ששופט משחק בתחרות זו.

לגרינפלד תואר ראשון במדעי החברה והרוח עם התמחות בקרימינולוגיה, והוא מרצה על כדורגל.

גרינפלד מתגורר בראשון לציון

## קישורים חיצוניים

* דף שופט, באתר ההתאחדות לכדורגל בישראל

## הערות שוליים

קטגוריה:שופטי כדורגל ישראלים
קטגוריה:קצרמר כדורגל ישראלי
קטגוריה:בוגרי התיכון החקלאי ויצו נהלל
קטגוריה:בוגרי האוניברסיטה הפתוחה
קטגוריה:כפר יונה: אישים
קטגוריה:ישראלים שנולדו ב-1981
יחסי אסוואטיני–ספרד

**יחסי אסוואטיני–ספרד** הם היחסים הדו-צדדיים והדיפלומטיים בין אסוואטיני וספרד.

## יחסים דיפלומטיים
חילופי דברים רשמיים ומסחריים בין המדינות הם מעטים מאוד. נכון לשנת 2021 חיים באסוואטיני רק 8 ספרדים; בנוסף, קבוצות תיירים ספוראדיות עוברות במדינה במסלול דרך דרום אפריקה. בקשות הוויזה לתושבי סווזילנד לנסוע לאזור שנגן מנוהלות על ידי שגרירות ספרד במפוטו. באופן כללי מדובר בטיולים לספרד מטעמי תיירות, לימודים או עסקים.

שגרירות ספרד במפוטו שומרת על תדירות ביקורים בסווזילנד על מנת לעקוב אחר התפתחות המדינה בתחומים המגוונים. לשם כך השגרירות מקיימת יחסי עבודה הנחשבים לטובים עם משלחת האיחוד האירופי במבבנה. היחסים בין האיחוד האירופי לאסוואטיני הם מאוד רלוונטיים. בנוסף לתוכניות שיתוף הפעולה, מתקיים דיאלוג פוליטי תקופתי עם ממשלת אסוואטיני.

## יחסים כלכליים
היצוא בעשר השנים האחרונות לא הגיע ל-0.001% מסך היצוא הספרדי. באשר לרכישות, הן לא עברו את 0.002% מסך הסחר העולמי של ספרד. מנקודת מבט המוצא, בעשר השנים האחרונות ספרד לא חרגה מ-0.2% מנתח השוק בסווזילנד. באותה תקופה מאזני הסחר תמיד היו (למעט בשנת 2005) שליליים עבור ספרד.

ספרד נאלצת לעשות מאמץ כדי שחברות ספרדיות שמגלות יותר ויותר עניין באפריקה שמדרום לסהרה כיעד השקעה יוכלו לנצל את הקרבה הגאוגרפית של דרום אפריקה ומוזמביק כדי לבחון אפשרויות השקעה באסוואטיני.

## נציגויות דיפלומטיות
* אסוואטיני מיוצגת בספרד באמצעות שגרירותה בלונדון, בריטניה.
* ספרד מיוצגת באסוואטיני באמצעות שגרירותה במפוטו, מוזמביק.

קטגוריה:ערכים ללא קטגוריות פיזיות - יחסי חוץ
2021 בפינלנד

אירועים בשנת **[[2021]]** ב**[[פינלנד]]**.

## הנהגה
* נשיא: סאולי ניניסטה.
* ראש הממשלה: סאנה מרין.
* יושב ראש אדוסקונטה / ריקסדאג: אנו ווהוויליינן.

## אירועים
מתמשך – מגפת הקורונה בפינלנד
* 18 באפריל – בחירות למוסדות השלטון המקומי.
*6 ביולי – לפלנד רושמת טמפרטורת שיא של למעלה מעשור.

## נפטרו
* 13 בינואר – סיניקקה נופולה, סופרת ועיתונאית (נולדה ב-1953).

## קישורים חיצוניים

## הערות שוליים

פינלנד
קטגוריה:שנים בפינלנד
פינלנד
2021 בזמביה

אירועים בשנת **2021 ב[[זמביה]]**.

## הנהגה
* נשיא: אדגר לונגו

## אירועים
מתמשך – מגפת הקורונה בזמביה

* 12 באוגוסט – נשיא זמביה אדגר לונגו פורס אנשי צבא ברחבי המדינה בזמן הבחירות הכלליות בזמביה בשנת 2021.
* 14 באוגוסט – הנשיא המכהן אדגר לונגו, טוען כי הבחירות הכלליות לא היו חופשיות והוגנות.

## נפטרו
* 13 בינואר – משה המונגול, פרולטאט קתולי, הבישוף של מונזה (נולד ב-1967).
* 17 ביוני – קנת קאונדה, נשיא זמביה בין השנים 1964-1991, נפטר מדלקת ריאות (נולד ב-1924).

## קישורים חיצוניים

## הערות שוליים

זמביה
2021
זמביה
2021 בווייטנאם

אירועים בשנת **2021 בו[[וייטנאם]]**.

## הנהגה
* מזכ"ל הנשיא ומפלגתו: נגויין פו טרונג
* ראש הממשלה: נגויין סואן פוקפ
* יו"ר האספה: נגוין טים קים נגאן

## אירועים
מתמשך - מגפת הקורונה בווייטנאם.

### אירועים צפויים
* 21 בנובמבר עד 2 בדצמבר - תאריך מתוכנן למשחקי דרום מזרח אסיה 2021, שיתקיימו בהאנוי.

## קישורים חיצוניים

## הערות שוליים

וייטנאם
2021
וייטנאם
משרד החקלאות והמזון (גרמניה)

ממוזער|בניין המשרד בברלין
**משרד החקלאות והמזון** (בגרמנית: Das **Bundesministerium für Ernährung und Landwirtschaft**, בקיצור: **BMEL**) היא רשות פדרלית עליונה של הרפובליקה הפדרלית של גרמניה. המטה העיקרי שלה ממוקם בבון עם משרד משני בברלין. בין השנים 1949–2001 נודע כ"משרד המזון, החקלאות והיערות. באמצעות צו ארגוני של הקנצלר הגרמני ב־22 בינואר 2001, הוא הפך ל"משרד הפדרלי להגנת הצרכן, המזון והחקלאות" לאחר שהפונקציה להגנת הצרכן הועברה מ"המשרד הפדרלי לבריאות". השם הפדרלי ל"משרד מזון, חקלאות והגנת הצרכן" אומץ ב־22 בנובמבר 2005. בשל השינויים הפוליטיים של הקבינט הגרמני ה־18, בדצמבר 2013 הועבר האגף "הגנת הצרכן" ל"משרד המשפטים והגנת הצרכן" והמשרד קיבל את שמו הנוכחי "המשרד הפדרלי לחקלאות ולמזון".

## מבנה ארגוני
### מחלקות
נכון לספטמבר 2020, המשרד מורכב משמונה מחלקות:
* מחלקה 1: אגף מרכזי
* מחלקה 2: הגנה על בריאות הצרכן, תזונה, בטיחות מוצרים
* מחלקה 3: בטיחות מזון, בריאות בעלי חיים
* מחלקה 4: שווקים חקלאיים, תעשיית מזון, יצוא
* מחלקה 5: יערות, קיימות, חומרי גלם מתחדשים
* מחלקה 6: ענייני האיחוד האירופי, שיתוף פעולה בין־לאומי, דיג
* מחלקה 7: ייצור חקלאי, גננות, מדיניות חקלאית
* מחלקה 8: פיתוח כפרי, חדשנות דיגיטלית

### ועדות מיעצות
ועדה מייעצת היא ועדה קבועה הפועלת בתפקיד ייעוץ. למשרד החקלאות והמזון יש כיום שש ועדות מייעצות:
* הוועדה המייעצת המדעית בנושא מדיניות חקלאית, מזון והגנת בריאות הצרכן (WBAE)
* הוועדה המייעצת למגוון ביולוגי ומשאבים גנטיים (BMBL)
* הוועדה המייעצת המדעית בנושא מדיניות יערות (WBW)
* הוועדה המייעצת המדעית בנושא דשנים (WBD)
* הוועדה המייעצת מדעית בנושא תוכנית הפעולה הלאומית למוצרי הגנת הצומח
* הוועדה המייעצת לפיתוח כפרי (SRLE)

## מוסדות
המוסדות הנמצאים באחריות משרד החקלאות והמזון כוללים רשויות פדרליות גבוהות יותר, מוסדות עצמאיים מבחינה חוקית, מרכזי מחקר פדרליים, מוסדות השייכים לאגודת לייבניץ ומקבלי מענקים מוסדיים. להלן רשימת המוסדות:

#### רשויות פדרליות גבוהות יותר
* המשרד הפדרלי להגנת הצרכן ובטיחות המזון (BVL)
* המשרד הפדרלי לזני צמחים (BSA)

#### מרכזי מחקר פדרליים
* מכון פרידריך לפלר (FLI)
* מכון יוהאן היינריך פון תינן (vTI)
* מכון יוליוס קוהן (JKI)
* מכון מקס רובנר (MRI)

#### מוסדות עצמאיים מבחינה משפטית
* המכון הפדרלי להערכת סיכונים (BfR)
* הסוכנות הפדרלית לחקלאות ומזון (BLE)
* קרן היין הגרמנית (DWF)

#### מוסדות באגודת לייבניץ
* מכון לייבניץ לפיתוח חקלאי בכלכלת מעבר (IAMO), האלה
* מרכז לייבניץ לחקר הנוף החקלאי (ZALF), מינצברג
* מכון לייבניץ להנדסה חקלאית וביולוגיה (ATB), פוטסדאם
* מכון לייבניץ לגידולי ירקות ונוי (IGZ), גטרסלבן
* מכון לייבניץ לביולוגיה של מערכות מזון באוניברסיטה הטכנית של מינכן (LSB)
* מכון לייבניץ לביולוגיה של חיות משק (FBN), דאמרשטורף

#### מוסדות מקבלי מענקים מוסדיים
* האגודה לטכנולוגיה ובנייה בחקלאות (KTBL)
* מרכז לניהול עסקים בגננות (ZBG)
* המרכז הגרמני לעבודה וטכנולוגיה ביערות (KWF)
* הסוכנות למשאבים מתחדשים (FNR)
* האגודה הגרמנית להגנת יערות וודלנד (SDW)
* האגודה הגרמנית לתזונה (DGE)
* האגודה הגרמנית להגנת הנוף (DVL)
* המרכז הגרמני למחקר ביומסה  (DBFZ)
* האגודה הפדרלית של התנועה האזורית (BRB)

## קישורים חיצוניים

*  

חקלאות
גרמניה
פארק תעשיות מתקדמות יקנעם

[ממוזער|מבט על פארק התעשייה מכיוון [תל יקנעם.]]
**פארק תעשיות מתקדמות יקנעם** הוא פארק תעשייה ומתחם היי-טק הממוקם בסמוך לעיר יקנעם עילית ולכביש 6, הפארק הוא חלק מאזור הסיליקון ואדי. הפארק נבנה במהלך שנות ה-90 (חברת סולתם מערכות פעלה במקום עוד קודם לכן), והוא משתרע על כ-346 דונם. פועלות בו כ-200 חברות, מרביתן חברות היי-טק, המעסיקות כ-15,000 עובדים. המחזור השנתי של הפארק מוערך בכ-3 מיליארד דולר.

חלק ניכר מהפארק, הקרוי "פארק עופר יקנעם" הוא בבעלות חברת "מליסרון".

## החברות הפועלות בפארק
עם החברות הפועלות בפארק, נמנות:
* סולתם מערכות - חברה לייצור מערכות ארטילריה, תחמושות וכלי מטבח. מראשוני המפעלים בפארק. בבעלות חברת אלביט מערכות - חברה לפיתוח וייצור אמצעי לחימה, שלה פעילויות נוספות בפארק.
* מפעל אסם-נסטלה - מפעל למוצרי מאפה של חברת אֹסֶם השקעות. הוקם בשנת 1974 והוא מראשוני המפעלים בפארק.
* אנבידיה - חברה לייצור ערכות שבבים, מעבדים גרפיים וכרטיסים גרפיים. שוכנת בפארק בעקבות רכישתה את Mellanox (בעבר איזיצ'יפ), המייצרת רכיבים אלקטרוניים להעברה מהירה של נתונים.
* Given Imaging - פיתוח הקפסולה האנדוסקופית לבדיקה ויזואלית של מערכת העיכול.
* ReWalk Robotics - חברה לייצור מערכות ביוניות שמסייעות למוגבלים בהליכה ללכת.
* Synel MLL Payway - חברה המייצרת תוכנה לניהול משאבי אנוש.
* Sofwave - מייצרת מכשור רפואי לטיפול בקמטים ועור הפנים.
* לומניס - חברה לייצור מכשירים רפואיים בטכנולוגיית לייזר, הבזקי אור וגלי רדיו.
* יקב מורד - יקב לייצור שיכרים (יין שלא מענבים) ממגוון רחב של פירות.
* Apollo Power - חברה המייצרת יריעות סולאריות גמישות.

## קישורים חיצוניים
* 

## הערות שוליים

קטגוריה:יקנעם עילית: כלכלה
קטגוריה:ישראל: אזורי תעשייה
קטגוריה:מרכזי היי-טק בישראל
דוקטור לחמש הקלאסיקות

**דוקטור לחמש הקלאסיקות** (בסינית מסורתית: **五經博士**; בסינית מפושטת: **五经博士**; בפין-יין: **wǔjīng bóshì**, ווּגִ'ינְג בָּוֹשְׁה) הוא שם של משרה פקידותית בבירוקרטיה של סין הקדומה.

בתקופת טרום-צ'ין היה מוסד בשם משרד הדוקטרינות (博士官), שהיה אחראי על נושאי הספרות. בתקופת שושלת צ'ין היו שבעים דוקטורים, לענייני אסכולות פילוסופיות, לענייני שירה וכו'. אלו שלטו על כלל תחום התיעוד במדינה, בין אם היסטורי או עכשוי, כמו גם על המוסדות שעסקו בספרים.

בשנת 136 לפנה"ס, בתקופת האן המערבית, מינה הקיסר וו מהאן דוקטורים ל"קלאסיקה של התמורות" ול"טקסים ומנהגים". אליהם צורפו בתקופתם של הקיסרים האן וֶן דִי והאן גִ'ינְג דִי גם דוקטורים לקלאסיקה של המסמכים, לקלאסיקה של השירים ולאביבים והסתוים. לכל אלו ניתן השם הכולל "דוקטורים לחמש הקלאסיקות". מאז התמחו הדוקטורים בהוראת לימודי הקלאסיקות. הדוקטורים ותלמידיהם יכלו לעבור בחינות על מנת להתמנות למשרה ממשלתית, כאשר היקף המשרה הושפע ישירות מההצלחה בבחינות. מינוי הדוקטורים הפך את המיומנות בקלאסיקות הקונפוציאניות לחלק קריטי מהשירות במשרה ממשלתית ומקבלת המשכורת הממשלתית, ובכך התקבעו הקונפוציאניזם והקלאסיקות שלו כגורמי כוח בשלטון.

לא ברור מה היה מספרם של הדוקטורים לחמש הקלאסיקות כשרק נוצר המינוי. בשנותיו האחרונות של הקיסר שׂוֵ'אן מהאן היו 12 דוקטורים. בימי האן המזרחית היו 14 דוקטורים. בתקופת הקיסר וו מהאן היו 50 תלמידים לדוקטורים, ומספרם היה משתנה ללא הרף לאורך ימי שושלת האן, כאשר בסוף ימיה של השושלת הגיע מספרם של התלמידים למעל 30,000 בני אדם.

גם בממלכת באיקג'ה בקוריאה התקיימה משרת "דוקטור לחמש הקלאסיקות".

## לקריאה נוספת
* 
* 历史千年：五经博士和经今古文之争
* 孔子文化网：立五经博士

## הערות שוליים

קטגוריה:קונפוציאניזם
קטגוריה:שושלת האן
דונלד נורקרוס

**דונלד נורקרוס** (באנגלית: **Donald W. Norcross**; נולד ב-13 בדצמבר 1958) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת ניו ג'רזי, מאז 2014. בסיס המחוז באזור המטרופוליני של פילדלפיה. טרם היבחרו של נורקרוס, חבר המפלגה הדמוקרטית, היה חבר בסנאט המדינתי של ניו ג'רזי בשנים 2010–2014.

## ביוגרפיה
נורקרוס נולד בדצמבר 1958 בקמדן שבניו ג'רזי, בנו של ג'ורג' א. נורקרוס הבן. הוא ושלושת אחיו גדלו בעיירת פנסאוקן (Pennsauken Township). במכללת מחוז קמדן השלים לימודי תואר ראשון בצדק פלילי, ולמד באוניברסיטת ראטגרס-קמדן. הוא התחנך על ברכי הלותרניזם. בשנת 1980 היה מתלמד באחווה הבינלאומית לעובדי החשמל (IBEW), ולאחר זמן מה מונה למנהל מקומי של האחווה. כמי שכיהן כנשיא מועצת המסחר בבנייה של דרום ניו ג'רזי, נורקרוס עמד בראשות מועצת העבודה המרכזית של הסתדרות העובדים האמריקאית AFL-CIO בדרום ניו ג'רזי במשך 16 שנה.

בשנת 2009, נורקרוס ועמיתו למרוץ אנג'ל פואנטז – נשיא מועצת עיריית קמדן – נבחרו אל בית המחוקקים של ניו ג'רזי לאחר שנציגי מחוז הבחירה החמישי נילאס קרוז-פרז וג'וזף ג'. רוברטס פרשו שניהם מהחיים הפוליטיים. זמן קצר לאחר מכן מונה נורקרוס למושב הסנאט שהתפנה על ידי דיינה רד שנבחרה לראשות העיר קמדן. נורקרוס זכה בבחירות המיוחדות לסנאט בשנת 2010 למילוי שארית תקופת כהונתה של רד, ואז נבחר מחדש לסנאט בניו ג'רזי ב-2011 וב-2013.

ב-4 בפברואר 2014, חבר הקונגרס רוב אנדרוז, הודיע כי יתפטר ממושבו ב עד סוף החודש, והתפטרותו נכנסה לתוקף ב-18 בפברואר. ב-5 בפברואר הכריז נורקרוס על התמודדותו לבית הנבחרים של ארצות הברית במחוז הקונגרס הראשון של ניו ג'רזי, וחיש מהר זכה לתמיכתם של אישים בולטים במפלגה הדמוקרטית בהם מושל ניו ג'רזי לשעבר ג'ים פלוריו והסאנטור קורי בוקר. נורקרוס זכה בקלות בבחירות המקדימות שהתקיימו במפלגה הדמוקרטית עם 72% מקולות הבוחרים, התחרות האמיתית במעוז דמוקרטי זה. ב-4 בנובמבר 2014 נבחר בבחירות ביניים למלא את שארית כהונתו של אנדרוז, ולאחר מכן נבחר שוב בבחירות רגילות לתקופת כהונה מלאה.

נורקרוס הושבע לתפקידו ב-12 בנובמבר 2014 על ידי ג'ון ביינר, יושב ראש בית הנבחרים של ארצות הברית. משום שהושבע לתפקידו שבועות ספורים טרם התפזרות הקונגרס ה-113 של ארצות הברית, זכה לוותק רב יותר מעמיתיו שנבחרו אל הקונגרס ה-114 בבחירות 2014. זמן קצר אחרי כניסתו לתפקיד מונה נורקרוס לעוזר מצליף הסיעה הדמוקרטית, תפקיד שמילא גם אחרי בחירות 2016. הוא חבר בוועדת החינוך והעבודה ובוועדת הכוחות המזוינים.

## קישורים חיצוניים

* 

* 

## הערות שוליים

קטגוריה:אמריקאים ילידי ניו ג'רזי
קטגוריה:חברי בית המחוקקים של ניו ג'רזי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מניו ג'רזי
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת ראטגרס
קטגוריה:אמריקאים שנולדו ב-1958
Creole Love Call

"**Creole Love Call**" (בעברית: "**קריאת אהבה [[קריאולית]]**") הוא סטנדרט ג'אז, המזוהה בעיקר עם להקת דיוק אלינגטון ועם אדלייד הול .
## היסטוריה
כמחברי היצירה רשומים גם רודי ג'קסון  ובאבר מיילי . רודי ג'קסון שהיה מיוזמי היצירה, הציע אותה לשם ביצוע לדיוק אלינגטון. אלינגטון ותזמורתו ביצעו את היצירה בפעם הראשונה במלון ניו ברנזוויק. (New Brunswick Hotel) ב-1927. אלינגטון העניק ליצירה את שמה כמחווה לאופרטה מאת רודולף פרימל , "קריאת אהבה אינדיאנית" (Indian Love Call). החצוצרן באבר מיילי העניק ליצירה את קטע הפתיחה שלה. סגנון הג'ונגל  של התזמורת של אלינגטון שוכלל בחזרות בקיץ 1927 והוקלט בהקלטת אולפן ב-26 באוקטובר 1927. את התוספת הווקאלית לנעימה סיפקה אדלייד הול. אלינגטון שמע אותה בחזרות וביקש ממנה להצטרף להקלטה. בפעם הראשונה בג'אז, נעשה שימוש בקול אנושי לא לשם שירה אלא כחלק מכלי הנגינה, מהרפרטואר האינסטרומנטלי של היצירה.

החלק שאותו תרם רודי ג'קסון ליצירה הוא עיבוד של יצירתו של ג'ו "קינג" אוליבר, "Camp Meetin’ Blues". משגילה אלינגטון שג'קסון לקח מיצירתו של אוליבר בלא רשות, פיטר אלינגטון את ג'קסון, אם כי הפרת זכויות היוצרים לא הוכחה. לאחר שג'קסון פוטר, הצטרף בארני ביגארד לתזמורתו של אלינגטון כנגן קלרינט.

הסטנדרט נכנס למצעד השירים של "בילבורד" בארצות הברית בשנת 1928 במקום 29.

בשנת 1988, במהלך ראיון רדיו עם העיתונאי ומנחה הרדיו מקס ג'ונס, הסבירה הול כיצד עלה בה הרעיון לנעימה הווקאלית בסגנון שירת סקאט המלווה את הקטע האינסטרומנטלי ביצירה "קריאת אהבה קריאולית". קטע מהריאיון ניתן לשמוע במאמר של הספרייה הבריטית (פורסם ב-17 בדצמבר 2020) בבלוג הספרייה הבריטית שכותרתו "Oral History of Jazz" בבריטניה.

## לקריאה נוספת

** A. H. Lawrence, *Duke Ellington and His World* (London: Routledge, 2001), p. 112. .
** Williams, Iain Cameron, ''Underneath A Harlem Moon ... the Harlem to Paris Years of Adelaide Hall'', Chapter 8. .


## קישורים חיצוניים

* "Creole Love Call", באתר jazzstandards.com

## הערות שוליים

קטגוריה:שירים באנגלית
קטגוריה:סטנדרטים בג'אז
גאורג סאוטר

**גאורג סאוטר** (בגרמנית: **Georg Sauter**; 20 באפריל 1866 – 20 בדצמבר 1937) היה צייר, ליטוגרף ושרטט גרמני-אנגלי.

## ביוגרפיה
בשנת 1880 החל גאורג סאוטר להתאמן כצייר בבית ואז עבד במינכן אצל אמן צייר. בהמשך למד שיעורי ציור, מאוקטובר 1884 בכיתה הוותיקה של האקדמיה המלכותית לאמנויות יפות במינכן. שם הוא היה תלמידו של צייר הנוף לודוויג פון לופץ (1845-1910) וגם קיבל הדרכה מאת צייר הדיוקנאות פרנץ פון לנבאך (1836-1904).

גאורג סאוטר ערך מסעות לימוד להולנד, בלגיה, צרפת ואיטליה, ואחריהם התגורר בלונדון משנת 1889 כצייר וליטוגרף, שם התחתן בשנת 1894 עם ליליאן גלסוורתי (1864–1924), אחותו של הסופר האנגלי ג'ון גלסוורתי. סאוטר נכנס לחוג האמנים שכלל את הציירים הוברט פון הרקומר, ג'ון לאברי וג'ורג' פרדריק ווטס, הסופר ג'וזף קונרד והמשורר ג'ון מספילד. הוא פגש גם את הציירים האמריקאים ג'וזף פנל וג'יימס אבוט מקניל ויסלר, שניהם הפכו לחברים קרובים. [3] עבודותיו מראות את השפעתו של ג'יימס ויסלר. ציורו "הכלה בבוקר", שהונפק בשנת 1909, זכה בפרס שני בתערוכה השנתית של המכון לאמנות קרנגי בפיטסבורג, פנסילבניה, אך גרם לשערורייה בגלל הנושא האירוטי.

עם תחילת מלחמת העולם הראשונה סאוטר, אף שהיה נשוי לאנגליה, נכלא כאויב בשנת 1916 בארמון אלכסנדרה וגורש מאוחר יותר. [5] תחילה נסע לינה בגרמניה. כאן קיבל תמיכה ממשפחותיהם של תעשיין הזכוכית אוטו שוט וחתנו היינריך גרלנד, עורך דין ופרופסור באוניברסיטת ינה. הידידות עם גרלנד נוצרה בשנת 1906, כאשר גרלנד, מלווה באשתו אווה, ערך מסע לימוד לאנגליה ופגש שם את האמן. סאוטר הפיק סדרת פורטרטים עבור משפחת שוט. בהמלצת גרלנד, יצר סאוטר סדרה של 30 פורטרטים של פרופסורים באוניברסיטת ינה בין השנים 1922 ל־1923, אותם ביצע כציורי פחם. על עבודתו מונה גאורג סאוטר לאזרח הכבוד של אוניברסיטת ינה בשנת 1936.

מקום מגוריו של סאוטר ברומא היה בתחילת שנות השלושים. במהלך שהותו בקלן בשנת 1930/31 תיאר סאוטר את ראש עיריית קלן קונרד אדנאואר ואת רעייתו השנייה. אדנאואר המליץ עליו אז למכרים אחרים, כולל התעשיין קרל דויסברג. הוא חזר לגרמניה והתיישב בשנת 1933 במושבת האמנים ברננבורג.

בשנת 1898 סאוטר היה אחד המייסדים וחבר המועצה של האגודה הבינלאומית לפסלים וציירים. הוא היה גם חבר מקביל לזצסיון הווינאי וב- Société Royale des Beaux Arts בבריסל וחבר באגודת האמנים הגרמנים.

גאורג סאוטר נישא בשנית ב-1926 לוואלדה ברוד (נפטרה בדצמבר 1937). בנו רודולף סאוטר (1895–1971) היה גם צייר פורטרטים, שרטט ואמן גרפי. בין היתר הוא אייר את עבודותיו של דודו ג'ון גלסוורתי.

## גלריה

File:Georg Sauter - Comrades 1890.jpg|ידידים

File:Georg Sauter - The Bridal Morning 1902.png|הכלה בבוקר

File:Georg Sauter - Maternity 1899.jpg|אמהות

File:Georg Sauter - Ada Galsworthy 1897.jpg|אדה גלסוורתי


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1866
קטגוריה:בריטים שנולדו ב-1866
קטגוריה:גרמנים שנפטרו ב-1937
קטגוריה:בריטים שנפטרו ב-1937
אתי קארי

**אתי קארי** (נולדה ב-9 בינואר 1971 בשם אסתר יחזקאל) היא זמרת ומדובבת ישראלית.

## ביוגרפיה
קארי הייתה חברה בלהקת צעירי תל אביב, בסוף שנות ה-80 וראשית שנות ה-90 החליפה את שלומית אהרון בלהקת "הכל עובר חביבי".

היא התמודדה בקדם אירוויזיון 1993 עם השיר "ישר לתוך עיניי" והגיעה למקום התשיעי. לאחר מכן ייצגה את ישראל בפסטיבל זמר בבולגריה.

היא דיבבה את הפיה בסרט "גן עדן לכלבים", את גלינדה המכשפה הטובה בסרט "בחזרה לארץ עוץ". בסרט "הרקולס" דיבבה ושרה את אחת מהמוזות. בסרט "החרב הקסומה - המסע לקמלוט", ביצעה את קטעי השירה של ג'וליאנה, אמה של הגיבורה קיילי. בנוסף, דיבבה דמויות בסדרה "כוח כריש" ששודרה בערוץ הילדים ובסדרה "אגדות קסומות" בה שימשה תקופה גם כבמאית הדיבוב.

ב-1997 הוציאה את ספר השירים "הרומן שלי עם האהבה".

היא הופיעה במספר מחזות בתיאטרון וביניהם "כריתת ראש" של חנוך לוין ו"קול נדרי", וגם העלתה מופע בבית ליסין.

## קישורים חיצוניים

* אתי קארי באתר אביבה רוזנפלד הפקות

קטגוריה:זמרות ישראליות
קטגוריה:מדבבות ישראליות
קטגוריה:מדבבים ישראלים
קטגוריה:חברי להקת צעירי תל אביב
קטגוריה:מתמודדות קדם-האירוויזיון
קטגוריה:ישראליות שנולדו ב-1971
קטגוריה:ישראלים שנולדו ב-1971
וילהלם זאוטר

**וילהלם זאוטר** (בגרמנית: **Wilhelm Sauter**; 1 באפריל 1896 – 27 ביוני 1948) היה צייר גרמני, שנודע במיוחד בזכות ציורי המלחמה שלו.

## ביוגרפיה
לאחר שסיים את לימודיו בבית הספר נסע להיידלברג בשנת 1913 במטרה להיות מורה לחינוך באמנות.

לאחר פרוץ מלחמת העולם הראשונה הוא הפך לחייל בגדוד החי"ר הגרמני מספר 169 בלהאר בשנת 1915. שנה לאחר מכן, הוא הוצב בסום ליד סרה. הוא נקבר בחיים על ידי פגז ארטילרי ואיבד חלקית את חוש השמיעה. חוויות המלחמה שלו הפכו מאוחר יותר לבסיס ליצירותיו המפורסמות ביותר.

לאחר שהות בבית החולים הצבאי הוא הועסק בבית הספר היסודי בברוכסל. בשנים 1918 עד 1920 למד בבית הספר לאמנויות בקרלסרוהה. בין מוריו היו קרל אייט, אוגוסט גרו, וולטר קון ופרידריך פהר.

לאחר סיום לימודיו היה מורה בבית ספר בוילינגן, ברוכסל, קרלסרוהה, ויינהיים ולדנבורג. ביוזמתו של הנס תומה התקיימה התערוכה הראשונה של עבודותיו של זאוטר במוזיאון האמנות של קרלסרוהה.

בשנות העשרים וילהלם זאוטר התחתן.

## יצירה
וילהלם זאוטר יצר הרבה דיוקנאות, קטעי אמנות נוף ותמונות של חיילים במצבים שונים. הוא השתמש בטכניקת הציור וכן בציור תחריטים. ציורי המלחמה שלו משכו את תשומת ליבם של הנאצים. תמונותיו הוצגו בתערוכות שונות, כמו בתערוכת האמנות הרואית בברלין בשנת 1935, בתערוכת התרבות של מחוז באדן בשנת 1937, מספר פעמים בתערוכת האמנות הגרמנית הגדולה במינכן או בביאנלה בוונציה בשנת 1942. ציורי המלחמה שלו בתקופה זו פחות עגומים אך הרואיים יותר מיצירותיו הקודמות.

המוזיאון הצבאי באדן בקרלסרוהה רכש כמה מעבודות של זאוטר, כמו גם אדולף היטלר ופריץ טוד.

בשנת 1939 הוענק לווילהלם זאוטר פרס התרבות המחוזית.

בשנת 1941 מונה לפרופסור באקדמיה לאמנויות יפות, בקרלסרוהה, הוא עבד שם עד 1945.

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1896
קטגוריה:גרמנים שנפטרו ב-1948
מלחמת עמלק

**מלחמת עמלק** או **קרב רפידים** היא אירוע מקראי, המתואר ב, בסוף פרשת בשלח. המלחמה התקיימה ברפידים זמן קצר אחרי יציאת מצרים. היה זה אירוע הלחימה הראשון שבו השתתפו בני ישראל.

בעקבות האירועים שהובילו למלחמה, הפך המאבק בעמלק לנושא חשוב במסורת היהודית. מאבק זה מתבטא במצווה זכור את אשר עשה לך עמלק ובמצוות מחיית זכר עמלק.

פרשת מלחמת עמלק היא הקריאה בתורה בבוקר פורים.

## התיאור המקראי
[ממוזער|[אהרון וחור תומכים בזרועות משה בעת הקרב נגד עמלק ברפידים, בפסל של הפסל כריסטיאן דניאל ראוך.]]
בזמן ששהו ישראל ברפידים, כחודש אחרי יציאת מצרים, הגיע עמלק והתחיל להילחם בהם. בפרשת כי תצא מתואר שהוא זינב בנחשלים, כלומר תקף את החלשים יותר שהלכו בסוף המחנה.

משה שלח את יהושע לאסוף אנשים ולהילחם בעמלק, משה שולח את יהושע לקרב ולא נלחם בעצמו כיון שהייתה לו מסורת ש"אין בני עשו נופלין אלא ביד בניה של רחל", משה עצמו עלה לראש הגבעה הסמוכה. בכל פעם שהרים משה את ידיו ישראל היו גוברים על עמלק, וכאשר היה מניח את ידיו עמלק היו מתגברים. כאשר כבדו ידיו של משה הוא התיישב על אבן, ואהרן וחור תמכו בידיו, כדי שיחזיק אותן למעלה. בסופו של דבר מתואר: . הפרשנים נחלקו האם הכוונה שהביס אותם (רשב"ם), הרג את החזקים שבהם והותיר את החלשים (רש"י), או שהצליח להחליש אותם, אך לא להרוג (חזקוני על פי המדרש).

### אחרי הקרב
בעקבות המלחמה הצטווה משה לכתוב את סיפורו לזיכרון ולומר גם ליהושע שה' ימחה את זכר עמלק מתחת השמים. משה בנה מזבח וקרא לו "ה' נסי", ואמר שלה' יש מלחמה נצחית בעמלק.

בספר דברים צווה עם ישראל במצוות זכירת מעשה עמלק:

כמו כן צווה עם ישראל במצוות מחיית עמלק:
.

## במדרש
המשנה מסבירה את הרמת הידיים של משה כסימן לאמונתם של בני ישראל בה':

המדרש קושר בין הסיפור הקודם, תלונות העם והבקשה למים, לבין מלחמת עמלק, ואומר שמלחמת עמלק הייתה עונש של בני ישראל על חוסר אמונתם: "משל לאדם שהרכיב בנו על כתפו ויצא לדרך. היה אותו הבן רואה חפץ ואומר: 'אבא טול חפץ זה ותן לי', והוא נותן לו, וכן שנייה וכן שלישית. פגעו באדם אחד, אמר לו אותו הבן: 'ראית את אבא?' אמר לו אביו: 'אינך יודע היכן אני?' השליכו מעליו, ובא הכלב ונשכו".

מדרש נוסף מסביר את חומרת פשעו של עמלק, מלבד ההיטפלות לחלשים וחוסר יראת האלוהים, בכך שהוא גרם לחולשה בתדמיתו של עם ישראל. אחרי יציאת מצרים כל העולם פחד מישראל, ועמלק הפך את המלחמה בישראל לאפשרות ריאלית: "משל לאמבטי רותחת שאין כל בריה יכולה לירד בתוכה. בא בן בליעל אחד, קפץ וירד לתוכה. אף על פי שנכוה, הקרה אותה בפני אחרים".

## ראו גם
* מלחמת שאול בעמלק
* מלחמת דוד בעמלק

## קישורים חיצוניים

## הערות שוליים

קטגוריה:עמלק
קטגוריה:פרשת בשלח
קטגוריה:נדודי בני ישראל במדבר
קטגוריה:מלחמות בתנ"ך
קטגוריה:יהושע בן נון
ניק גלפוס

**ניקולס 'ניק' גלפוס** (באנגלית: **Nicholas "Nick" Gehlfuss**; נולד ב-21 בינואר 1985) הוא שחקן אמריקאי, המוכר בעיקר מתפקידו בתור ד"ר וויל הלסטד בסדרה "שיקגו MED" (2015–2023).

## חיים אישיים
גלפוס נולד בקליבלנד, אוהיו וגדל שם בשכונה איטליה הקטנה (אנ') ובעיירה צ'סטרלנד (אנ'), אוהיו. יש לו שני אחים צעירים ממנו, וינסנט וג'יליאן.

הוא בוגר תואר ראשון באמנויות ממכללת מריאטה (אנ') וסיים לימודי תואר שני באמנויות באוניברסיטת מיזורי-קנזס סיטי (אנ').

## קריירה
בשנת 2014 היה לגלפוס תפקיד חוזר בעונה הרביעית של הדרמה הקומית "חסרי בושה". בשנת 2015 התארח בתפקיד ד"ר תומאס גאלן בדרמת האימה קצרת הימים של רשת NBC, "קונסטנטין" בפרק הלפני אחרון "מלאכים ושרים של חסד".

מאוחר יותר באותה שנה, לוהק גלפוס לדרמה הרפואית של NBC, "שיקגו MED" בתפקיד ד"ר וויל הלסטד. הדמות בגילומו הופיעה לראשונה בדרמת המשטרה "שיקגו PD" ולאחר מכן, בדרמה "שיקגו FIRE".

## חיים אישיים
ב-13 במאי 2016 התחתן גלפוס עם אשת השיווק ליליאן מצודה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מיזורי
קטגוריה:אמריקאים שנולדו ב-1985
בארלו (אי, איי שטלנד הדרומיים)

ממוזער|280x280 פיקסלים|מפה טופוגרפית של האי סמית'; האי בארלו ממוקם בפינה הימנית העליונה של המפה.
**האי בארלו** (באנגלית: **Barlow Island**) הוא אי קטן שאינו מכוסה קרח הממוקם למול החוף הצפוני של האי סמית' באיי שטלנד הדרומיים, בטריטורייה הבריטית האנטארקטית, שבאנטארקטיקה.

אורכו של האי 380 מטרים; רוחבו של האי 160 מטרים.

שטחון של האי 52.8 דונמים (0.0528 קילומטרים רבועים).

האי ממוקם 2.14 קילומטרים מערבית - צפון-מערבית מכף סמית'; 1.06 קילומטרים מערבית - צפון-מערבית מהאי אלפאוס; 2.42 קילומטרים צפונית - מזרחית מפסגת מאטוצ'ינה; 2.48 קילומטרים צפונית-מזרחית מנקודת דליאן; ו-11.33 קילומטרים צפונית-מזרחית מנקודת גרגורי.

## היסטוריה
### מיפוי האי

האי מופה על ידי סוקרים בריטיים 1957, על ידי צ'יליאנים בשנת 1962, על ידי ארגנטינים בשנת 1991, ועל ידי בולגרים בשנת 2009.

### מקור השם

האי נקרא על שמו של הפיזקאי והמתמטיקאי הבריטי פיטר בארלו (Peter Barlow). 

משלחת חקר משנת 1829 בפיקודו של קפטן הנרי פוסטר, קראה לכף בצידו המזרחי של האי סמית' בשם "כף בארלו". 

בעונת המחקר (הקיץ האנטארקטי) 1951- 1952, מופה האי סמית' על ידי סקר שטחי חסות איי פוקלנד.

במסגרת המיפוי התגלה כי פוסטר עשה טעות במיפוי, והכף אינה קיימת. ועל מנת לשמר את השם, נקרא האי בשם זה.

## קישורים חיצוניים

* האי בארלו באתר הסקר הגאולוגי של ארצות הברית
* האי בארלו באתר הגאזט האנטארקטי של ממשלת אוסטרליה
* האי בארלו באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי, תוך סימון אתרים נוספים באזור באתר copernix
* מפת אזור האי בארלו
* מזג אוויר נוכחי עדכני באי בארלו
** תחזית מזג אוויר עדכנית ארוכת טווח עבור באי בארלו
** נתוני מזג אוויר היסטוריים עבור באי בארלו

## הערות שוליים

בארלו
טום ברוקו

**טוֹם ברוקו** (באנגלית: **Tom Brokaw**; נהגה: ) ובשמו המלא **תומאס ג'ון ברוקאו** (באנגלית: **Thomas John Brokaw**; נולד ב-6 בפברואר 1940) הוא סופר, עיתונאי ואיש טלוויזיה אמריקאי.

במשך 22 שנים (1982–2004) היה ברוקו העורך הראשי של מהדורת חדשות הערב  הפופולרית של רשת NBC. ונמנה עם "שלושת הגדולים" ששלטו בחדשות בטלוויזיה האמריקאית בשנות ה-80 וה-90 של המאה ה-20 ובראשית שנות האלפיים, לצד מתחריו פיטר ג'נינגס (ABC) ודן ראד'ר (CBS).

בשנים האחרונות הוא משמש כתב מיוחד לחדשות NBC, מחבר ספרים ועובד על תוכניות תעודה.

ב-22 בינואר 2021 הודיעה רשת NBC כי ברוקו יפרוש משירות פעיל ברשת לאחר 55 שנים ברציפות באותה רשת חדשות.

ברוקו טבע את המונח "הדור הגדול ביותר" (The Greatest Generation) כשהתייחס לדור של האנשים שנולד וגדל בתקופת השפל הגדול (1929-1939) בארצות הברית ולחם או לקח חלק אקטיבי במלחמת העולם השנייה (1945-1939).

## קישורים חיצוניים

* 

קטגוריה:אמריקאים ילידי דקוטה הדרומית
קטגוריה:עיתונאים אמריקאים
קטגוריה:סגל NBC
קטגוריה:בוגרי אוניברסיטת דקוטה הדרומית
קטגוריה:שדרני רדיו וטלוויזיה אמריקאים
קטגוריה:אמריקאים שנולדו ב-1940
נירפרסניה

**נירפרסניה** (בהונגרית: **Nyírparasznya**) הוא כפר במחוז סבולץ'-סטמאר-ברג שבצפון מזרח הונגריה.

## יהודי נירפרסניה
בנירפרסניה חיו יהודים בתקופות זמן שונות, יהודים רבים מהכפר נרצחו בשואה.

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
ויליאם הנרי הריסון מילר

**ויליאם הנרי הריסון מילר** (באנגלית: **William Henry Harrison Miller**; ) היה עורך דין ופוליטיקאי אמריקאי, שכיהן כתובע הכללי של ארצות הברית בממשלו של הנשיא בנג'מין הריסון.
## ביוגרפיה
ויליאם מילר נולד בעיירה אוגוסטה שבמדינת ניו יורק. ב-1861 הוא סיים את לימודיו בקולג' המילטון. בעת לימודיו שם הוא היה חבר באחוות דלתא-אפסילון. הוא למד משפטים במשרדו של נשיא בית המשפט העליון של ארצות הברית מוריסון וייט וב-1865 התקבל ללשכת עורכי הדין בפרו, אינדיאנה. מילר עסק בעריכת דין במשך זמן קצר בעיר זו וכן היה בוחן של בתי הספר של המחוז. בשנים 1884–1885 הוא שימש כנשיא לשכת עורכי הדין של אינדיאנפוליס.

במשך שנים רבות, ובמיוחד במהלך הבחירות לנשיאות של 1888, הוא היה יועץ הסתרים של בנג'מין הריסון. ב-1889, לאחר שנבחר לנשיאות, מינה הריסון את מילר כתובע הכללי של ארצות הברית. בתפקיד זה הוא כיהן עד לתום נשיאותו של הריסון ב-1893.

ויליאם הנרי הריסון מילר נפטר באינדיאנפוליס ב-25 במאי 1917 ונטמן בבית הקברות קראון היל שבעיר.

## קישורים חיצוניים

* ויליאם הנרי הריסון מילר באתר מחלקת המשפטים של ארצות הברית 
* 

## הערות שוליים

קטגוריה:אמריקאים ילידי מדינת ניו יורק
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל בנג'מין הריסון
קטגוריה:בוגרי מכללת המילטון
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1840
קטגוריה:אמריקאים שנפטרו ב-1917
דוד יהלומי

טקסט=מנכ"ל המשרד להגנת הסביבה, צילום: קובי גדעון/לע"מ|ממוזער|
**דוד יהלומי** הוא איש ניהול ישראלי. מכהן כמנכ"ל הקרן לעידוד ופיתוח ענף הבניה בישראל, אשר נוסדה על ידי התאחדות בוני הארץ והסתדרות עובדי הבניין והעץ. כיהן כמנכ"ל המשרד להגנת הסביבה החל בשנים 2020-2021, כיושב ראש הקרן לשמירת הניקיון ויו"ר הקרן למניעת זיהום ים במשרד להגנת הסביבה.

## ביוגרפיה
בילדותו גדל באור יהודה עד גיל 13, ולאחר מכן עבר לפנימיית הדסים עד גיל 18. שירת בצה"ל בפיקוד הנח"ל כקצין כ"א סדיר, קצין הדרכה וביקורת פיקודי, ושליש גדוד 903. תואר ראשון בחוג למדעי המדינה מאוניברסיטת תל אביב, תואר שני במנהל עסקים מאוניברסיטת רייכמן.

בשנת 2002 ייסד את פרויקט "נוער חושב מחר" (יחד עם איציק דבש וגילי מזן). פרויקט משותף לסוכנות היהודית, לאוניברסיטת רייכמן ולנציב הדורות הבאים בכנסת (דאז). התכנית כללה תחרות ארצית בקרב יותר מ־1,000 בתי ספר לכתיבת החזון של מדינת ישראל במאה ה-21. פרויקט רב-שנתי לקידום תרבות של חזון, חשיבה לקיימות ולאחריות חברתית.

היה שליח מטעם הסוכנות היהודית בארצות הברית, ועסק בהדרכות בישראל במשלחות של ה- U.J.A.

בשנים 2003–2004 שימש כמשנה למנכ"ל במיזם להב"ה במשרד האוצר ולאחר מכן בין השנים 2004–2009 שימש כיועץ אסטרטגי עסקי וניהולי בכיר במגזר הפרטי.

בין השנים 2009–2018, במקביל להיותו מרצה בבית הספר הגבוה למנהל כספי לרשויות המקומיות בישראל, שימש כגזבר ברשות המקומית גדרה. היה שותף בהקמת תאגיד מים וביוב אזורי והיה חבר בתאגיד.
במהלך 2019–2020 כיהן כראש המטה של השרה במשרד לשוויון חברתי וביוני 2020 מונה לתפקיד מנכ"ל המשרד להגנת הסביבה.

## הישגים בולטים במשרד להגנת הסביבה

ניהול 650 עובדים, ניהול תקציב שנתי שוטף בהיקף של 4 מיליארד ש״ח, ניהול הקרן לשמירת ניקיון בהיקף של 3.5 מיליארד ש״ח. יו"ר ועדת ההיגוי של אסטרטגיית הפסולת החדשה של ישראל, שהובילה חזון של הפרדה במקור, טיפול בפסולת האורגנית ומחזור בהיקף כספי של 6.5 מיליארד ש"ח. מאבק בתחנות כוח מזהמות שהוביל לביטול הקמת תחנות כוח לייצור חשמל בגז, בחינה ויישום הכללת הבקבוקים הגדולים בחוק הפיקדון, הקמת ועדת מנכ"לים, במסגרת החלטת ממשלה, לפינוי מפרץ חיפה ממפעלים מזהמים פטרוכימיים עד שנת 2031. יו"ר ועדת מנכ"לים לדרכי ההתמודדות עם תרחישי אסון ימיים, פרסום תזכיר חוק האקלים לאיפוס פליטות הפחמן ומעבר ל-100% אנרגיות מתחדשות עד לשנת 2025.

יהלומי גר ברמת השרון, אב ל-3 ילדים.

קטגוריה:מנכ"לי המשרד להגנת הסביבה
קטגוריה:בוגרי פנימיית הדסים
קטגוריה:בוגרי אוניברסיטת תל אביב
קטגוריה:ישראלים שנולדו במאה ה-20